*Proiect*

**L E G E**

**pentru modificarea şi completarea unor acte legislative**

Parlamentul adoptă prezenta lege organică.

**Art. I.** – Legea nr. 3465/1989 cu privire la funcţionarea limbilor vorbite pe teritoriul Republicii Moldova (Veştile Sovietului Suprem şi ale Guvernului R.S.S. Moldoveneşti, 1989, nr. 9, art. 217), cu modificările și completările ulterioare, se modifică după cum urmează:

1. La articolul 291 sintagma „autoritatea publică competentă în domeniul lingvistic (terminologic) – Centrul Naţional de Terminologie.” se substituie cu sintagma „Agenția Servicii Publice sau, după caz, autoritatea administrației publică locală”.

2. La articolul 32 sintagmele „Centrul Naţional de Terminologie, precum şi de către” si „Centrul Naţional de Terminologie va elabora formulare-tip, mostre şi alte forme tipizate de publicitate, recomandate spre utilizare cu respectarea corectitudinii lingvistice.” se exclud.

**Art. II.** – La articolul 16 alineatul (52) din Legea nr.1227/1997 cu privire la publicitate (Monitorul Oficial al Republicii Moldova, 1997, nr. 67-68, art. 555), cu modificările și completările ulterioare, textul „Autoritatea publică locală coordonează textul publicitar, fără implicarea solicitantului de autorizație, cu Centrul National de Terminologie în cazul în care se preconizează includerea în publicitate a textului în limba de stat, altul decât denumirea întreprinderii, mărcii înregistrate sau mărcii comerciale.„ se exclude.

 **Art. III.** – Articolul 9 alineatul (7) din Legea nr.220/2007 privind înregistrarea de stat a persoanelor juridice şi a întreprinzătorilor individuali (Monitorul Oficial al Republicii Moldova, 2007, nr. 184–187, art. 711), cu modificările și completările ulterioare, va avea următorul cuprins:

„(7) Până la înregistrarea persoanei juridice, organul înregistrării de stat verifică denumirea sub aspectul disponibilității, distinctivităţii și corectitudinii lingvistice.”.

**Art. IV.** – La poziția 48 din compartimentul II „Actele permisive care se încadrează în categoria autorizaţiilor” la anexa nr. 1 din Legea nr.160/2011 privind reglementarea prin autorizare a activităţii de întreprinzător (Monitorul Oficial al Republicii Moldova, 2011, nr. 170–175, art. 494), cu modificările și completările ulterioare, sintagma „Centrul Naţional de Terminologie” se exclude.

 **Art. V. -** La articolul 8din Legea nr. 151/2017 cu privire la sistemul de adrese (Monitorul Oficial al Republicii Moldova, 2017, nr. 301-315, art. 519), alineatul (2) se abrogă.

**Art. VI.**  – Guvernul, în termen de 3 luni va aduce actele sale normative în concordanţă cu prezenta lege.

**PREŞEDINTELE PARLAMENTULUI**

|  |  |
| --- | --- |
|  |  |
|  |